אניבאלה דה גאספריס

אניבאלה דה גאספריס (באיטלקית: Annibale de Gasparis, 9 בנובמבר 1819 - 21 במרץ 1892) היה מתמטיקאי ואסטרונום איטלקי. מנהל מצפה הכוכבים בנאפולי מ-1864 ועד 1889. לזכותו נזקפים גילוי 9 אסטרואידים ועוד תרומות בשערוך מסלולים ואסטרונומיה.

קורות חיים
דה גאספאריס נולד ב-1819 בבויארה  שבנפת ל'אקווילה במחוז אברוצו באיטליה. אביו היה רופא. הוא למד בסמינרים של סולמו (סולמונה המודרנית ) וקייטי. הוא המשיך בעצמו בלימודי המתמטיקה והקלאסיקה.

בשנת 1838 עבר לנאפולי ללמוד הנדסה בבית הספר של הגשרים והדרכים (שהפך לימים להיות הפקולטה להנדסה של אוניברסיטת נאפולי).
לאחר שנה התקבל ללימודי אסטרונומיה במצפה הכוכבים של קמפודימונטה שבנאפולי  תחת הנהלתו של האסטרונום והמתמטיקאי ארנסטו קפוצ'י . דה גאספאריס למד מתמטיקה ומכניקת גופים בחלל ופרסם את מאמרו המדעי הראשון בשנת 1845 אודות מסלול כוכב הלכת המינורי וסטה. עבור מחקרו זה, הוא קיבל בשנת 1846 תואר לשם כבוד במתמטיקה מאוניברסיטת נאפולי.

במהלך אביב העמים בשנת 1848 הוא השתתף בפעילות המהפכה, אולם הצליח להתחמק מעונש בכך שהקדיש למלך פרננדו השני את גילויו הראשון - האסטרואיד היגיאה. דה גאספריס גילה את האסטרואיד ב-12 באפריל 1849, ומנהל מצפה הכוכבים ארנסטו קפוצ'י הציע לקרוא לו Igea Borbonica (היגיאה בורבוניקה, על שם בית בורבון, ששלטו בממלכת שתי הסיציליות בו נאפולי נמצאת). המלך נתן לו קיצבה לכל החיים כאות הוקרה. עם נפילת שושלת בורבון, נעלמה גם הקצבה השנתית.
בשנת 1850 קפוצ'י הודח ממשרתו עקב השתתפותו במהפכה ודה גאספריס סירב לקבל את המשרה בגלל תמיכתו בקפוצ'י.

דה גאספריס המשיך במחקרו וגילה עוד 8 אסטרואידים בין השנים 1851–1864. על תגליותיו הוא קיבל בשנת 1851 את מדליית זהב של החברה המלכותית לאסטרונומיה, והתקבל עמית בחברה המלכותית לאסטרונומיה .

בשנת 1858 מונה כפרופסור לאסטרונומיה באוניברסיטת נאפולי.

דה גאספריס מונה להיות מנהל מצפה הכוכבים בנאפולי בשנת 1864, תפקיד אותו מילא עד 1889.

בשנת 1848, דה גאספריס התחתן עם ג'וזפינה רוסו. לזוג נולדו 9 ילדים, מתוכם שלושה נפטרו בילדותם.

דה גאספריס פרסם למעלה מ-200 מאמרים מדעיים במתמטיקה, מכניקת גופים בחלל, אסטרונומיה ומטרולוגיה. לעיתים היה כותב את שמו גם כ Annibal de Gasparis.

תגליות
לזכותו של דה גאספריס נספרים גילויים של 9 אסטרואידים, לא כולל אסטרואיד , אותו גילה עצמאית, אולם הגילוי נזקף לזכותו של ג'ון ראסל הינד שגילה מספר ימים קודם.

 שם  תאריך גילוי  נקרא על שם  הערות  10 היגיאה  12 באפריל 1849  על שם היגיאה, במיתולוגיה היוונית ובמיתולוגיה הרומית אלת הבריאות, הניקיון ומאוחר יותר גם אלת הירח  האסטרואיד הרביעי בגודלו בחגורת האסטרואידים (קוטרו 413 קילומטר בממוצע) 11 פרתנופה   11 במאי 1850  על שם פרתנופה  אחת מהסירנות במיתולוגיה היוונית   השם הוצע לבקשתו של ג'ון הרשל 13 אגריה   2 בנובמבר 1850  על שם אגריה  נימפה, אשתו האלוהית והיועצת של נומה פומפיליוס, מלכה האגדי השני של רומא  השם ניתן על ידי אורבן לה-ורייה 15 אונומיה   29 ביולי 1851  על שם אונומיה, אלת הצדק והחוק, אחת מההורות במיתולוגיה היוונית   16 פסיכה  17 במרץ 1852  על שם פסיכה, דמות מיתולוגית   , יעד משימת הגשושית פסיכה 20 Massalia   19 בספטמבר 1852  על שם שמה הלטיני של העיר מרסיי בצרפת   * מאפיין משפחת אסטרואידי מאסלייה  * התגלה בצורה עצמאית יום לאחר מכן במרסיי, על ידי האסטרונום  והשם ניתן על ידי בנז'מאן ואלץ   * האסטרואיד הראשון שאינו נקרא על אל דתי מהמיתולוגיה 24 תמיס   5 באפריל 1853  על שם תמיס, אלת הצדק במיתולוגיה היוונית   אסטרואיד מייצג למשפחת אסטרואידי תמיס 63 Ausonia   10 בפברואר 1861  על שם אוסונייה,  השם העתיק לאזור בו נמצאת איטליה   83 Beatrix   26 באפריל 1865  על שם באטריצ'ה פורטינארי , בת עירו של דנטה אליגיירי שאהב אותה מרחוק, והייתה ההשראה ואידיאל לנשים בשבילו 

פרסים ואותות הוקרה
דה גאספריס זכה בפרס לאלנד ארבע פעמים, מ-1849 ועד 1853.

בשנת 1851 הוא זכה במדליית זהב של החברה המלכותית לאסטרונומיה.

ב-20 בינואר 1861 הוא מונה לסנטור של ממלכת איטליה עבור תרומותיו למדע.

על שמו נקרא האסטרואיד  וגם מכתש דה גאספריס שעל הירח.

זוכה אות מסדר העיט האדום  של ממלכת פרוסיה ואות מסדר הורד  של האימפריה הברזילאית.

קישורים חיצוניים

 , Bibliographic Code: 1851MmRAS..20..226A

הערות שוליים

קטגוריה:מעוטרי אות מסדר העיט האדום
קטגוריה:אסטרונומים איטלקים
קטגוריה:אסטרונומים שעל שמם כוכב לכת מינורי
קטגוריה:זוכי פרס לאלנד
קטגוריה:זוכי מדליית זהב של החברה המלכותית לאסטרונומיה
קטגוריה:עמיתים זרים בחברה המלכותית
קטגוריה:מתמטיקאים איטלקים במאה ה-19
קטגוריה:איטלקים שנולדו ב-1819
קטגוריה:איטלקים שנפטרו ב-1892